Mercedes-plunderaar agter tralies | Maroela Media
Die 26-jarige Mbuso Moloi het homself Woensdagaand by die Durban Sentraal-polisiestasie oorgegee in verband met sy betrokkenheid by die plundering van 'n Woolworths-winkel in Durban.
Moloi is op 12 Julie tydens die onluste in KwaZulu-Natal en Gauteng op kamera betrap waar hy met 'n mandjie vol kruideniersware uit die Woolworths-winkel in Glenwood loop en in 'n Mercedes-Benz-motor klim.
Volgens Natasha Kara, woordvoerder van die Nasionale Vervolgingsgesag (NVG), is daar vasgestel dat sy motor daardie dag boonop 'n vals nommerplaat opgehad het.
Kara het bevestig Moloi het Dinsdag in die landdroshof in Durban verskyn. Het staan tereg op aanklag van openbare geweld, diefstal, betreding en die oortreding van die Nasionale Padverkeersregulasies 2000.
Hy sal na verwagting Maandag in die hof verskyn wanneer hy om borgtog kan aansoek doen.
Hy is more uit op parool ook net in tyd om sy R350 grant te gaan haal !!!
Dalk is sy paaiement op sy merc so hoog dat hy nie geld vir kos het nie. :)
Volgens Rammetjie is daar geplunder omdat hulle mense honger is. Wat n sprekende voorbeeld!!
Ek kry sommer lekker as ek sulke artikels lees. Kan mos nie vir ewig met alles wegkom nie. Hy het nou so week om te dink hoe onnosel en gierig hy was